kardosdrur/scandi-wiki huggingface dataset:
Olieudskiller

En olieudskiller skiller olie fra vand og anvendes til forrensning af olieholdigt spildevand. Den finder typisk brug ved tankstationer, autoværksteder, oliedepoter og vaskehaller for at undgå udledning af olie til afløb og videre ud i miljøet.  
Der findes to typer, gravimetriske udskillere, som adskiller olie og vand baseret på forskellen i deres vægtfylde, og koalescensudskillere, som baserer sig på at at samle små dråber af olie til en større samlet masse

Klasser  
Olieudskillere inddeles i to klasser:

Klasse I: Udskillere, hvor middelværdien af udløbskoncentrationen maksimalt er 5 mg/l fri olie og største enkeltværdi maksimalt er 10 mg/l fri olie.
Klasse II: Udskillere, hvor middelværdien af udløbskoncentrationen maksimalt er 100 mg/l fri olie og største enkeltværdi maksimalt er 120 mg/l

Teknikker

Gravimetrisk udskiller (klasse II) 
Den traditionelle olieudskiller er en gravimetrisk udskiller, der virker ved at lette og hydrofobe partikler flyder op til toppen og erstatter vandet der. Derfor bliver de også brugt til separere vand og andre hydrofobe væsker som fxbenzin eller petroleum. De er blevet kritiseret for at ikke at kunne separere olie fra vand, hvis olien forinden er bragt i opløsning med rengøringsmidler der danner emulsioner. 'Motorrens' og andre såkaldte koldaffedtningsmidler kan indeholde op til 90 pct terpentin eller andre organiske opløsningsmidler, der fungerer som kraftige emulgatorer.

Koalescensudskiller (klasse I) 
Koalescensudskillere anvender sig af den samme vægtbaserede teknik som en gravimetrisk udskiller, men med et koalescensfilter, der oparbejder meget små dråber olie til større dråber.

Lameludskiller (klasse I) 
En. lameludskiller er konstrueret således, at vandet ledes gennem en filterblok, hvorved der sikres en rolig gennemstrømning og en lille afstand mellem partiklerne i vandet og filterets kanaler. Oliedråber vil sætte sig i filterkanalerne og samle sig, og når dråberne er tilstrækkeligt store vil de flyde opad og opsamles i vandoverfladen.
Tungere partikler som sand og slam vil bundfældes i slamfanget under filterblokken. Udskillerens effekt er afhængig af den hydrauliske belastning

Kilder  

Maskinteknik
Isfod

En isfod bliver dannet om efteråret, når havvand sprøjtes op mod foden af en isbræen og fryser fast til isen.

Vandis
Europæisk kvalifikation i håndbold 2018 (mænd)

Den Europæiske kvalifikation til VM i håndbold 2019 i Danmark og Tyskland er opdelt i to runder mellem de hold som ikke kvalificerede sig til Europamesterskabet 2018 og de 12 hold, som ikke vandt Europamesterskabet.

De 23 hold som ikke var med ved Europamesterskabet 2018 blev, i første runde af kvalifikationen, opdelt i seks grupper, hvor gruppevinderen avancerede til anden runde for at møde Europamesterskabsholdene som ikke kvalificerede sig til VM i håndbold 2019.

Danmark og Tyskland er kvalificeret til VM i håndbold 2019 som værter, mens Frankrig er kvalificeret som verdensmestre ved VM i håndbold 2017. Spanien kvalificerede sig som europæiske mestre ved EM 2018.

De resterende 18 hold vil blive parret mod hinanden for at spille to kampe hver, hvor den samlede vinder kvalificerer sig til VM i håndbold 2019.

Kvalifikation fase 1 
Gruppe 2, 3 og 4 blev spillet i et turnerings-format mellem den 12. og 14. januar 2018, mens gruppe 1, 5 og 6 blev spillet i et format af hjemme- og udebanekampe.

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Kvalifikation fase 2 
Lodtrækningen foregik den 27. januar 16:00 i Zagreb, Kroatien.

Lodtrækning 

Notes

Oversigt 
Den første kamp vil blive spillet mellem den 8. og 10. Juni, mens den anden kamp vil blive spillet mellem den 12. og 14. Juni 2018.

|}

Kampe

Referencer

Eksterne link 
 Eurohandball.com 

Håndbold i 2017
Håndbold i 2018
VM i håndbold
UEFA Nations League 2018-19 - League D

UEFA Nations League D 2018–19 var laveste division af 2018–19 udgaven af UEFA Nations League, den første sæson af den internationale fodboldturnering for herrernes 55 landshold, der er medlemmer af UEFA.

Seedning 
Holdene blev delt op i fire lag, baseret på deres UEFA landsholds koefficient. Seedninglagene til lodtrækningen blev annonceret den 7. december 2017.

Grupper
Listen over kampe blev bekræftet af UEFA den 24. januar 2018 efter lodtrækningen. 
De angivne tider er CET/CEST, (Lokaltid er angivet i parentes).

Gruppe 1

Gruppe 2

Gruppe 3

Gruppe 4

Noter

Referencer 

D
Den spanske flue

Den spanske flue (originaltitel: Die spanische Fliege) er en tysk farce, der er skrevet i 1913 af Franz Arnold og Ernst Bach.

Eksterne henvisninger 
 Den spanske flue  hos NRK

Skuespil fra 1913
Skuespil fra Tyskland
Emtekær Nor

Emtekær Nor er et lille nor ved Lillebælt ca.  8 kilometer nord for Assens på Fyn. Det har et areal på ca. 83 hektar og ligger som en af kommunegrænsen mellem Middelfart- og Assens Kommune. Mod syd, på Sandager Næs, ligger en campingplads, og mod nord Emtekær Mose. Mod vest adskilles noret fra Lillebælt af en smal landtange, der har åbning i nordenden, tæt ved hvor Brænde Å har sit udløb gennem Sønderby Vig. I østenden har  Ålebæk sit udløb, og lidt øst for noret ligger Orelund Skov.

Noret er en del af Natura 2000-område nr. 112 Lillebælt og  fuglebeskyttelsesområde F47.

Kilder og henvisninger
 Naturplanen  
 Kort over området

Lillebælt
Nor
Lokaliteter i Middelfart Kommune
Lokaliteter i Assens Kommune
Dents

Dents er en britisk virksomhed, der producerer luksusvarer som læderhandsker, håndtakser og mindre lædervarer som tegnebøger og bælter. Dents er kendt for deres syteknik, syning og tilpasning, som stadig praktiseres på udvalgte topprodukter, mens de fleste andre produkter købes fra andre fabrikanter.

History
Dents blev etableret i Worcester i 1777 af John Dent (1751-1811) som en fabrikant af fine læderhandsker. Det er muligvis Storbritanniens ældste modefabrikant. Dents sønner, John and William, hjalp virksomheden med at blive større i 1700- og 1800-tallet. I 1845 blev mekanisk syning introduceret i firmaet for at assistere syerskerne. 

I 1847 blev virksomheden til Dent, Allcroft & Co. da John Derby Allcroft drev den. Under Allcroft blev  varerne firedoblet til over 12.000.000 par i 1884, og Dents blev verdens fornemste handskemager.

I dag eksporterer Dents til Europa, Nordamerika, Asien og Australien, og deres sortiment inkluderer i dag også bælter, håndtasker, hatte, saraper og andre mindre lædervarer.

Produkter 
Mønstrene som bruges i dag dateres til 1839. Alle Dents Heritage-handsker er håndlavet i England, og hver eneste handske bliver skåret i hånden. Dents Heritage-handsker fremstilles af skind fra navlesvin, nordamerikansk hjorteskind og etiopisk fåreskind.

Kunder 
Dents er kendt for at producere læderhandsker til den britiske kongefamilies medlemmer, som til Georg 6. og Elizabeth 2.'s kroningsceremonier. Andre notable kunder har talt Lord Nelson og dronning Victoria. 

Dents har også produceret handsker til adskillige film: uforede sorte handsker, som Daniel Craig bar i James Bond i filmen Skyfall fra 2012, sorte handsker som Michael Keaton brugte i rollen som Batman i filmen af samme navn fra 1989, samt lilla ruskindshandsker som Jack Nicholson bar i rollen som Jokeren i samme film.

Referencer

Eksterne henvisninger 
 

Beklædningsvirksomheder fra Storbritannien
Etableret i 1777
Vuelta a Murcia 2018

Vuelta a Murcia 2018 var den 38. udgave af cykelløbet Vuelta a Murcia. Løbet var en del af UCI Europe Tour-kalenderen og blev arrangeret 10. februar 2018. Det blev vundet af spanske Luis León Sánchez fra .

Hold og ryttere

Danske ryttere
Jakob Fuglsang kørte for 
Michael Valgren kørte for 
Christopher Juul-Jensen kørte for 
Mads Würtz Schmidt kørte for

Resultater

Eksterne henvisninger
 

2018
UCI Europe Tour 2018
Sancho 2.

Sancho 2. kan henvise til flere regenter med dette navn:

 Sancho 2. af Pamplona (efter 935–994)
 Sancho 2. af Kastilien (1040-1072)
 Sancho 2. af Portugal (1207–1248)
Eva Malling

Eva Malling (født 1974) er en dansk kontrabassist, der er uddannet hos Niels-Henning Ørsted Pedersen på Rytmisk Musikkonservatorium i 2002. Malling har især spillet jazz, men også medvirket i en række teaterkoncerter.

Hun var en af modtagerne af Sonnings Legat for unge musikere i 2001, hvilket muliggjorde yderligere studier på Musikhøjskolen Hanns Eisler i Berlin.

Privat har Eva Malling i nogle år dannet par med skuespilleren Lars Bom.

Referencer 

Bassister fra Danmark
Brænde Å

Brænde Å er en  28 km lang  å der løber i Middelfart- og Assens Kommuner. Den  er det længste vandløb  på vestfyn, og har sit udspring ved Tommerup Stationsby og løber mod nordvest. Lige øst for Aarup  får den tilløb fra Ladegårdså  fra sydvest, og den fortsætter mod vest nord om Aarup. Mellem  Aarup og Håre løber den i en op til 20 m dyb  slugt og løber også tæt forbi Klakkebjerg, hvor der er flotte udsigtspunkter. På en strækning af 9 km har åen et fald på omkring 40 meter gennem et varieret terræn med enge og rigkær. Ved   Brende Mølle har der været vandmølle siden 1500-tallet;  Mølledriften er nu nedlagt, men møllebygningerne er bevaret og restaureret, og i 1990 blev der anlagt  fisketrappe og en faunapassage samt stianlæg på stedet.

Åen fortsætter mod sydvest og løber ud i Lillebælt  gennem Sønderby Vig.  Området omkring udløbet er er en del af Natura 2000-område nr. 112 Lillebælt og  fuglebeskyttelsesområde F47.

Kilder og henvisninger

 Folder om Brænde Ådal 
Brænde Å på middelfart.dn.dk
 Brænde Ådal på visitlillebaelt.dk

Vandløb i Danmark
Lokaliteter i Middelfart Kommune
Lokaliteter i Assens Kommune
Don Stark

Donald "Don" Stark (født 5. juli 1954) er en amerikansk skuespiller og komiker.

Eksterne henvisninger 

 

Personer fra New York City
Skuespillere fra New York
Casper Dyrbye Næsted

Casper Dyrbye Næsted (født 19. juni 1996 i Vallensbæk) er en dansk alpin skiløber, der har deltaget i to olympiske vinterlege. 

Han deltog i vinter-OL 2018 i Pyeongchang, Sydkorea i slalom, hvor han udgik i første gennemløb og storslalom, hvor han gennemførte og blev nummer 60 ud af 110 startende.

I februar 2021 blev han nummer 26 i slalom ved VM i Cortina d'Ampezzo, hvilket sikrede ham kvalifikation til vinter-OL 2022 i Beijing; udtagelsen kom i midten af januar 2022. Ved OL blev han efter en 38. plads i første gennemløb samlet nummer 30.

Han har været medlem af Skiklubben Hareskov, siden han var 6 år, og er i dag tilknyttet World Racing Academy i Solda, Italien, hvor han har mulighed for at træne med dygtige trænere og løbere fra mange nationer.

Referencer

Eksterne henvisninger 
 Casper Dyrbye Næsted Facebook
 

Alpine skiløbere fra Danmark
Deltagere for Danmark ved vinter-OL 2018
Alpine skiløbere ved vinter-OL 2018
Deltagere for Danmark ved vinter-OL 2022
Alpine skiløbere ved vinter-OL 2022
Laila Friis-Salling

Laila Friis-Salling (født 11. april 1985) er en grønlandsk freestyle skiløber.

Laila Friis-Salling blev kvalificeret til vinter-OL 2018 i Pyeongchang, Sydkorea i disciplinen halfpipe for damer.

Friis-Salling deltog i sæson 15 af Vild med dans, hvor hun dansede med den professionelle danser Morten Kjeldgaard.

Privat 
Friis-Salling er datter af den tidligere politiker Augusta Salling og fisker og erhvervsmand Jens Kristian Friis-Salling.

Privat danner hun par med Mads Madsen. Parret venter barn til maj 2020. Deres datter blev født den 29. april 2020.

Kilder

Eksterne henvisninger 
 

Deltagere for Danmark ved vinter-OL 2018
Freestyleskiløbere ved vinter-OL 2018
Freestyleskiløbere fra Danmark
Personer fra Godhavn
Ond klovn

En ond klovn, også omtalt som skræmmeklovn, killerclown eller scary clown, er en særlig version af den traditionelle komiske klovnekarakter, hvor den legefulde muntre tone i stedet er erstattet med horror-elementer og sort humor: Den moderne arketype af den onde klovn blev populariseret af Stephen Kings roman Det Onde (originaltitel It). Karakteren spiller på den følelse af ubehag som personer, der lider af coulrofobi oplever.

I 2016 var der i hele verden rapporter om personer, som havde klædt sig ud som onde klovne for at skræmme andre. Disse ledte til flere trafikulykker og overfald. I Danmark havde politiet frem til den 17. oktober 2016 modtaget 22 henvendelser fra folk, der havde set skræmmeklovne.

Den 12. oktober dette år så en mand, der kørte hjem fra en fodboldkamp, en ond klovn med en økse på midten af vejen. Han ramte næsten personen, der senere blev afsløret som en 13-årig dreng. Den 14. oktober blev en mand fra Holbæk forfulgt af en person, der var klædt som klovn. Han fik slået klovnen i ansigtet, og politiet udtalte senere at begge personer risikerede retsforfølgelse.

Referencer 

Klovner
Fobier
Redoffice kontorsupermarked

Redoffice kontorsupermarked er en kontorforsyningskoncern, der leverer kontor- og IT-løsninger til både private og offentlige virksomheder såvelt som privatkunder. Virksomheden blev grundlagt i 1997 og har hovedkontor i Randers, Danmark. Redoffice kontorsupermarked har 20 fysiske butikker og to webshops fordelt af deres 2 afdelinger, Daarbak Redoffice og Redoffice Konpap, hvoraf Daarbak ejer 15 af de 20 afdelinger. Redoffice tilbyder en bred vifte af produkter og tjenester inden for kontor- og IT-området, herunder hardware, software, printere, kopimaskiner, netværksløsninger, sikkerhedsprodukter, arkiveringssystemer og meget mere. Virksomheden har også specialiseret sig i at levere skræddersyede løsninger til kunder, der har specifikke behov til deres kontor. Butikkerne er fordelt i henholdsvis Horsens, Randers, Odense, Aarhus, Aalborg, Roskilde, Vejle, Viborg, Skive, Holstebro, Nykøbing Mors og Thisted hvoraf Redoffice Konpap også har en fysisk butik på Grønland.

Eksterne henvisninger 
www.kontorsupermarked.dk
www.konpap.dk/
www.redoffice.dk/
Forretningskæder i Danmark
Haga (Göteborg)

Haga er en bydel i den centrale del af Göteborg, Sverige. Bydelen indgår sammen med Pustervik i primärområdet Haga, der er et af ni områder i Majorna-Linné. Haga har et areal på omkring 31 hektar.

Haga ligger mellan Järntorget i nordvest, Hagakyrkan i nordøst og Skanstorget ved foden af Skansen Kronan i sydøst.

Husene i området er såkaldte landshövdingehuse. Haga var frem til 1970'erne en bydel med lav boligstandard, bohemeliv og ulovlige værtshuse. Store nedrivninger og renovering af området i 1970'erne og 1980'erne ændrede dog dette, i dag findes stadig en stor del af de oprindelige gamle bygninger, selvom en langt større del er nedrevet. Haga er kendt for sit boligmiljø, og er en af Göteborgs store serværdigheder.

Haga Nygata og tilstødende gader er et velfrekventeret strøg mellem Vasastaden i øst og Linnégatan i vest, med små butikker og caféer. De fleste af husene i denne gade er renoverede bygninger fra 1800-tallet.

Skrothandleren i SVT's serie Albert och Herbert havde sin virksomhed i Skolgatan i Haga.

Referencer 

Bydele og forstæder til Göteborg
Batta Batta: Kampen mod Ultra

Batta Batta: Kampen mod Ultra er et dansk børneadventurespil udviklet af Studio 1-2 og udgivet af Børnenes Favoritter i 2000.. Spillet var det første i Batta Batta-serien og blev efterfulgt af Batta Batta: Kejserens gave i 2001.

Modtagelse 
Spillet modtog positive anmeldelser. Politikens computerspilredaktør, Lisbeth Schierbeck, beskrev spillet som en vellykket blanding af en god historie og en lang række forskellige småspil.
Schierbeck anpriste desuden spillets brugerflade, grafik og lydside og beskrev hovedpersonen som en herlig drengefigur.
Jyllands-Postens anmelder Niels Sandøe tildelte spillet fem ud af seks stjerner og karakteriserede det som et virkeligt godt dansk drengespil for dem i børnehaveklasse og op til anden klasse.
Et par irritationsmomenter, såsom fraværet af en knap til at lukke spillet, afholdt Sandøe fra at give spillet topkarakter.

Referencer

Eksterne links 
 (arkiveret udgave)

Computerspil fra 2000
Brand (Vorarlberg)

Brand er en kommune i Østrig i delstaten Vorarlberg Bludenz med omkring 700 indbyggere (per Januar 2017).

Geografi 
Brand ligger i Brandnertal, som tilhører den østrigske del af alperegionen Rätikon, på 1.037 meter over havets overflade ved floden Alvier. 28,7 procent af arealet er skov, mens 20,6 procent af arealet er alpint.

Historie 
I det 14. århundrede flyttede tolv Walserfamilier til det højtbeliggende område, som hidtil var brugt til landbrug i sommermånederne (se Maiensäss) med udgangspunkt i Nenzing.
I 1347 blev byen første gang nævnt i offentlige dokumenter. Oprindeligt var Brand tilknyttet Bürs kommune og skulle betale et pagtgebyr en gang om året. Et separat sogn eksisterede dog ikke før 1727, som dengang havde et indbyggertal på omkring 200 mennesker.

Habsburgerne regerede på skift fra Tyrol og fra Freiburg im Breisgau. Fra 1805 til 1814 var landsbyen en del af Bayern, hvorefter den faldt tilbage under Østrig-Ungarn.

Siden midten af det 19. århundrede. har der være en stigende grad af turisme. Fra 1951 og frem blev der anlagt diverse svævebaner og skilifte - senest i 2010, hvor Palüdbahn blev bygget som en gondolbane som erstatning for den gamle stolelift.

Politik 
Kommunalbestyrelsen består af 12 medlemmer, som efter valget i 2015 kom til at bestå af 7 fra Freie Wählerliste Brand, 3 fra lokallisten "Einfach Brandner" ("almindelige mennesker fra Brand") og 2 fra listen "Mitanand für Brand" ("sammen for Brand"). Borgmester Michael Domig er fra Freie Wählerliste Brand. Han blev valgt ved direkte valg i 2015 med 83,37 procent af stemmerne, som eneste kandidat til embedet.

Økonomi og infrastruktur 
Der er registreret 27 virksomheder med 291 ansatte og 24 lærlinge i år 2003. Der var 388 lønmodtagere.

Turisme 
Turisme og turisme er vigtige. I turismeåret 2001/2002 var der i alt 212.248 overnatninger. Byens skioturisme fik betydelig gavn af en fusion med skiområdet i nabokommunen Bürserberg.

Om sommeren er især Lünersee i 1900 m højde et besøg værd, som kan nås med en to timers rask vandretur eller med Lünerseebahn.

Der har også eksisteret træningsfaciliteter til skihop, men de står desværre forfalden hen.

Kultur og seværdigheder 
 Kirken Mariä Himmelfahrt med kirkegård

Kommuner i Vorarlberg
Amerikansk exceptionalisme

Amerikansk exceptionalisme er en ideologi, der ser USA som et unikt land med hensyn til dens idealer om demokrati og personlig frihed.

Selvom begrebet ikke har en formel definition, så er alligevel en række faste temaer, der er fælles for de forskellige opfattelser af ideen. En af disse opfattelser er idéen om, at USA er anderledes fra andre folkeslag. I denne opfattelse stammer den amerikanske exceptionalisme fra den amerikanske revolution, hvor USA ifølge politologen Seymour Martin Lipset blev "den første nye nation." Dette førte til, at man udviklede den amerikanske ideologi "amerikanisme", der er baseret på frihed, egalitarisme, individualisme, republikanisme, demokrati, og laissez-faire økonomi. Denne ideologi er i sig selv ofte omtalt som "amerikansk exceptionalisme." En anden opfattelse er idéen om, at USA har en unik mission, der handler om at forvandle verden. Denne opfattelse har væsentlige religiøse elementer, der ifølge religionssociologen Robert N. Bellah er bundet op på en helliggørelse af det amerikanske statsapparat. Abraham Lincoln sagde i sin berømte Gettysburg-tale fra 1863, at amerikanerne havde en pligt til at sikre, at "regering af folket, ved folket og for folket ikke skal visne bort fra jorden." En tredje opfattelse er idéen om, at USA's historie og mission har givet landet en naturlig overlegenhed i forhold til andre nationer. Den sidste opfattelse trækker på et idealistisk historiesyn.

Ideen, om at USA er exceptionelt, har udviklet sig over tid og kan spores tilbage til mange kilder. Den franske politolog og historiker Alexis de Tocqueville var den første forfatter til at beskrive landet som "enestående" i 1831 og 1840. Udtrykket "amerikansk exceptionalisme" siges at have oprindelse i det sovjetiske regime under Joseph Stalin som en negativ betegnelse for folk i den kommunistiske bevægelse, der påstod at USA var en undtagelse i forhold til den historiske nødvendighed af kommunismens fremmarch. Den tidligere amerikanske præsident, Ronald Reagan er ofte krediteret for at have udkrystalliseret ideen om USA som exceptionelt.

Litteratur 
Regin Schmidt (2005) "American Exceptionalism. Nationale myter, historiografi og virkelighed." Historisk Tidsskrift, Bind 105 Hæfte 2: 479-502.

Noter 

Exceptionalisme
Politiske teorier
Simone Branca

Simone Branca (født 25. marts 1992) er en italiensk fodboldspiller, der tidligere har spillet i den danske 1. division for Vejle Boldklub.

Karriere

Novara 
Simone Branca fik sin fodboldopdragelse i Novara, hvor han optrådte 44 gange for klubbens ungdomshold, Primavera-holdet. Han var i klubben i 2011/2012-sæsonen, hvor Novara spillede i Serie A.

Serie C-klubber 
Branca skiftede i sommeren 2012 til Serie C-klubben F.C. Südtirol, hvor han spillede 88 kampe på tre sæsoner. I sin sidste sæson spillede han under træner Adolfo Sormani. I sommeren 2015 skiftede han videre til U.S. Alessandria, hvor han fik 99 kampe for Serie C-klubben på 2,5 år.

Alt i alt spillede Simone Branca 168 kampe i Serie C til og med den 21. januar 2018, hvor han spillede sin sidste kamp for U.S. Alessandria i 1-0-sejren over Pro Piacenza. Han fik 90 minutter.

Vejle Boldklub 
Den 26. januar 2018 offentligjorde Vejle Boldklub, at klubben havde hentet Branca på en fri transfer. VB-træner Adolfo Sormani kendte Branca fra deres fælles fortid i F.C. Südtirol. Han fik tildelt trøjenummer 23.

Ved sin debut blev Simone Branca den første italiener på Vejle Boldklubs divisionshold. Tidligere har blandt andet italienskfødte Valentino Lai spillet for VB, men han betragtes som svensker på trods af sit dobbelte statsborgerskab. Branca var i klubben i en halv sæson og var med til at sikre oprykningen til Superligaen i 2018.

Referencer 

Fodboldspillere fra Italien
Fodboldspillere fra Vejle Boldklub
Sundby Kirkegård

Sundby Kirkegård er Amagers lokalkirkegård tæt den tilstødende Sundby Have.

På begge sider af Kastrupvej 
Sundby Kirkegård er opdelt i to afdelinger, og især den gamle del vest for Kastrupvej inviterer til rekreativ brug. En 14 meter bred jordlod her blev i 2011 afgivet til Sundby Have-anlægget, og ud mod Bredegrund er der etableret fritløbsområde for hunde.

Ændringer i 2020 
Den gamle del af Sundby Kirkegård er under afvikling og ophører efter gældende bestemmelser med at være kirkegård i 2020.
Kirkegården skal ændres til en bypark.

Fakta 
Sundby Kirkegård er fra 1872 og er på i alt godt 10 ha. Kirkegården har et bredt udvalg af gravstedsformer og desuden en katolsk afdeling. På Sundby Kirkegård er der både kapelsal, krematorium og kolumbarium.

Kendte personer begravet på Sundby Kirkegård 

 Gotha Andersen
 Herman Andersen
 Axel Breidahl
 Willy Breinholst
 Carl Christensen
 Cæsar
 Hermann Ebert
 Agner Krarup Erlang
 Tove Fergo
 Carl Fischer
 Edward Fleming
 Elna From
 Henry Grünbaum
 Grethe Ingmann
 Rasmus Jensen
 Louis Jeppesen
 Sophus Jørgensen
 Peter Kitter
 Elsa Kourani
 Aage Lorentzen
 Agnes Lorentzen
 Vilhelm Lundstrøm
 Arne Melchert
 Henry Nielsen
 Sigurd Otto Maglegaard Olsen
 Børge Outze
 Carl Poulsen
 Jens Elmegård Rasmussen
 Tage Schack
 Thyge Thøgersen

Referencer

Eksterne henvisninger 

 

Kirkegårde i København
Etableret i 1872
Amager